OzLabs/hebrew-wiki-articles huggingface dataset:
סם פישר

סמואל פישר (; נולד ב-5 ביולי 1991) הוא זמר-יוצר אוסטרלי. עד שנת 2019, בה החל לעבוד עם "RCA רקורדס", הוציא פישר מוזיקה באופן עצמאי. בשנת 2020, הוציא פישר את המיני-אלבום הראשון שלו בהוצאת חברת התקליטים RCA.<ref></ref>

== ביוגרפיה ==
=== שנותיו הראשונות ===
ב-1991, נולד פישר בעיירה גרוס וייל, בסמוך לסידני. בגיל שלוש, החל לנגן בכינור,<ref></ref> ובגיל שבע, עבר עם משפחתו לסידני. בגיל 10, פישר החל לנגן בסקסופון בלהקת הג'אז הבית ספרית. מגיל 12, פישר החל לכתוב ולהלחין שירים באופן עצמאי. ב-2010, התקבל פישר למכללת ברקלי למוזיקה, ונאלץ לעבור לבוסטון.<ref></ref> ב-2014, הצטרף פישר ללהקת א-קפלה שזכתה במקום הראשון בתחרות מקומית.

=== 2012–הווה ===
ביולי 2012, הוציא לאור את סינגל הבכורה שלו, "Heartbeats", בהשתתפות הזמר אלכס פרסטון.<ref name="heartbeats"></ref> בספטמבר 2014, לאחר שסיים את לימודיו במכללת ברקלי,<ref></ref> עבר פישר ללוס אנג'לס שם הצטרף ללהקת פופ רוק כסולן.HOLYCHILD<ref name="autogenerated1"></ref> במאי 2016, פישר הוציא לאור את הסינגל הראשון שלו כאמן המוביל, "Lean".<ref></ref><ref></ref> במרוץ השנים, הוציא לאור את השירים "Same Friends",<ref></ref> "Getting Older"<ref></ref> ו-"Secrets", בהשתתפות הזמר אופייה.<ref></ref>

בינואר 2018, פישר הוציא את המיני-אלבום הראשון שלו, Not a Hobby, ובמאי 2018, הוציא את המיני-אלבום השני, Sam Fischer (Our Vinyl Sessions).<ref name="OVS"></ref> בשנת 2019, השתתף בסיבוב ההופעות של הזמר הסקוטי לואיס קפלדי.<ref></ref> באותה השנה, הוחתם פישר בחברת התקליטים "RCA רקורדס".<ref></ref> בינואר 2020, פישר הוציא לאור את ההקלטה החוזרת של המיני-אלבום הראשון שלו, בשם Not a Hobby.<ref name="NaH"></ref> באוגוסט 2020, הוציא לאור את מיני-אלבומו השלישי, Homework. בפברואר 2021, פישר השתתף בסינגל "What Other People Say" של הזמר\ת דמי לובאטו. השיר הגיע למאה השירים הפותחים במצעד הסינגלים הבריטי ולמקום ה-70 במצעד הסינגלים האוסטרלי. השיר נכלל באלבומה של לובאטו, Dancing with the Devil... the Art of Starting Over.

== דיסקוגרפיה ==
=== מיני-אלבומים ===
* 2018: Not a Hobby
* 2018: Sam Fischer (Our Vinyl Sessions)
* 2020: Homework

== פרסים ומועמדויות ==
{| class="wikitable"
|-
!שנה
!מועמד
!פרס
!תוצאה
|-
|2020
|"This City" (בביצועו של סם פישר)
|שיר השנה בטקסי פרסי ARIA
|
|-
|}

==קישורים חיצוניים==
* 

== הערות שוליים ==

קטגוריה:זמרי פופ אוסטרלים
קטגוריה:זמרים-יוצרים אוסטרלים
קטגוריה:כנרים
קטגוריה:סקסופוניסטים
קטגוריה:בוגרי מכללת ברקלי למוזיקה
קטגוריה:אוסטרלים שנולדו ב-1991
לילי פלמר

ליל פלמר ובעלה השני, [[קרלוס תומפסון]]
לילי פלמר (Lilli Palmer; 14 במאי 1914 – 27 בינואר 1986) הייתה שחקנית קולנוע, טלוויזיה ותיאטרון אמריקאית יהודייה ממוצא גרמני.

==ביוגרפיה==
היא נולדה בשם Lilli Marie Peiser בפוזנן שהייתה אז בקיסרות הגרמנית (כיום בפולין להורים יהודים. אביה אלפרד היה כירורג ואמה רוז הייתה שחקנית תיאטרון. בגיל ארבע היא עברה עם משפחתה לרובע שרלוטנבורג בברלין ושם למדה משחק. עם עליית הנאצים לשלטון הם עברו לפריז שם הופיע בקברטים עד שצייד כישרונות בריטי התרשם ממנה והיא עברה ללונדון והוחתה על חוזה עם חברת הסרטים Gaumont.

סרטה הראשון היה Crime Unlimited" (1935) ולאחריו הופיעה בעוד מספר סרטים בריטיים. בתקופה זו הכירה את בעלה הראשון, השחקן רקס הריסון. הם נישאו ב-1943 וב-1944 נולד בנם קארי הריסון .

ב-1945 הם עברו לארצות הברית והופיעו בברודוויי בהצגה המצליחה "פעמון, ספר ונר". היא הוחתמה בחברת האחים וורנר והופיעה בסרטים "Cloak and Dagger" לצידו של גרי קופר (1946) ו"Body and Soul" לצידו של ג'ון גארפילד.

ב-1952 הם הופיעו יחד בסרט "The Four Poster" עליו זכתה ב"בגיע וולפי" בפסטיבל הסרטים של ונציה.

ב-1961 שיחקה בקומדיה "התענוג של חברתו" לצידם של פרד אסטר ודבי ריינולדס, ב-1962 הופיעה בתפקיד ראשי בסרט "הבוגד שלא בגד" לצידו של ויליאם הולדן. ב-1963 הופיעה בסרט "נס הסוסים הלבנים" לצידו של רוברט טיילור. שני סרטים אלה מבוססים על מקרים אמיתיים במלחמת העולם השנייה.

ב-1954 חזרה לגרמניה והופיע שם בסרטים כמו "סיפורה של אנה אנדרסון" (1956).

בטלוויזיה הופיע בספינת האהבה וב-1986 הופיעה במיני סדרה פיוטר הגדול כאמו של פיטר. על תפקיד זה הייתה מועמדת לפרס גלובוס הזהב לשחקנית הטובה ביותר במיני סדרה.

ב-1957 היא הסכימה לבקשתו של רקס הריסון להתגרש ממנה כדי להתחתן ולהינשא לשחקנית החולה קיי קנדל. היא נישאה לשחקן קרלוס תומפסון. נישואים אלה נמשכו 29 שנים, עד למותה של פאלמר מסרטן בגיל 71. תומפסון התאבד זמן קצר לאחר מכן.

==פילמוגרפיה חלקית==
* "Cloak and Dagger" – 1946
* "Body and Soul" – 1947
* "The Four Poster" – 1952
* התענוג של חברתו – 1961
* הבוגד שלא בגד – 1962
* נס הסוסים הלבנים – 1963
* מול פלנדרס – 1965
* מבצע חץ מקשת - 1965
* הנערים מברזיל – 1978

==קישורים חיצוניים==

* [https://www.tcm.com/tcmdb/person/146917%7C99004/Lilli-Palmer#overview ליל פלמר], באתר TCM
* [https://www.ibdb.com/broadway-cast-staff/lilli-palmer-55486 לילי פלמר], באתר Internet Broadway Database
* 

קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות קולנוע וטלוויזיה יהודיות גרמניות
קטגוריה:מהגרות מגרמניה לארצות הברית
קטגוריה:אמריקאים ממוצא גרמני-יהודי
קטגוריה:אמריקאיות שנולדו ב-1914
קטגוריה:אמריקאיות שנפטרו ב-1986
מחיקות

"מחיקות" (באנגלית: Erasures) היא יצירת אמנות מאת יהושע נוישטיין.

הסרט "מחיקות" נוצר על ידי יהושע נוישטיין בין השנים 1971–1973 בירושלים ובלונדון. הוא מורכב ממספר סצנות, ללא פסקול, המתעדות תהליך סימולטני של רישום ומחיקה על ידי שתי ידיים. בכל סצנה נכתבת ונמחקת מילה, ביטוי לשוני או דימוי חזותיי. בין היתר עשה נוישטיין שימוש במילים "Erasure Fmae", "Art Beauty", "רגיש", "פנאטי", "טוב", "אני ילדה ציונית", "יהודי" ועוד. בסצנה אחרת נרשמו ונמחקו שני משולשים המסודרים כמגן דוד, ריבוע, סימן דולר וצורות אחרות.

כמו בעבודות אחרות של נוישטיין, הפעולות הרישומיות המתועדות כורכות יחדיו אל תוך מרחב לימינאלי את תוצאות פעולת הרישום ואת עקבותיה של אותה פעולה. אלו מהוות הד להבנייה ולפרוק של המושגים הלשוניים הנרשמים-נמחקים.
==הערות שוליים==

קטגוריה:יהושע נוישטיין
קטגוריה:סרטי וידאו ארט ישראלים
קטגוריה:יצירות משנת 1973
אגודת הציירים והפסלים בישראל, חיפה והצפון - בית האמנים ע"ש שאגאל

אגודת הציירים והפסלים בישראל, חיפה והצפון - בית האמנים ע"ש שאגאל הוקמה בשנת 1954 ביוזמת אגודת הציירים והפסלים בישראל, חיפה והצפון. מקום משכנה של האגודה בבית האמנים בשד' הציונות 24 חיפה. האגודה היא עמותה ללא מטרת רווח.

== היסטוריה ==
מקורה של האגודה באגודת אמנים עברית (Jewish Artists Association) שהוקמה באוקטובר 1920. מטרת האגודה הייתה "לפתח ולהפיץ בקרב העם את האמנויות, את מלאכת האמנות וטעם ויופי ברוח עברי". באפריל 1921 הציגו חברי האגודה תערוכה במגדל דוד. החל משנת 1923 הציגה האגודה 19 תערוכות קבוצתיות שונות. היו אלה תערוכות אקלקטיות ובהן הרבה יצירות אמנות ברמות אמנותיות שונות. לצד תערוכות אלו נערכו מדי פעם תערוכות קבוצתיות שונות על בסיס מסחרי או אמנותי. בנוסף ערכה האגודה את המדור לציור ולפסול של כתב העת "תיאטרון ואמנות" שיצא לאור בשנת 1927. ב-4 באוגוסט 1934 התקיים בתל אביב כינוס ראשון של אגודה הציירים והפסלים בארץ ישראל. דובר על הקמת ביתן לתערוכות ותערוכה מתמדת, הקמת קואופרטיב של ציירים, מועדון, עזרה הדדית ושיכון לחברי האגודה. במהלך שנות השלושים של המאה ה-20 הופסקה פעילות האגודה, עקב מעבר האמנים למרכז הארץ ובייחוד לתל אביב. תחתיה הוקמה בתל אביב ב-1934 אגודת הציירים והפסלים. עם הקמת המדינה שונה שמה ל"אגודת הציירים והפסלים בישראל ". בשנת 2002 שונה שמה ל"אגודת הציירים והפסלים (ת"א)" ובנוסף לה הוקמו שלוש אגודות עצמאיות של ציירים ופסלים, בירושלים, בחיפה ובבאר שבע. 

== בית האמנים ע"ש שאגאל ==
האמן מארק שאגאל בעת הענקת שמו לבית האמנים בחיפה 1957.
הוקם ב-1954 ביוזמת "אגודת הציירים והפסלים בישראל, חיפה והצפון." הבית הוקם בסיוע וועדה ציבורית הכוללת את עיריית חיפה, מועצת פועלי חיפה, וועד הדר הכרמל, וחברות שונות: סולל בונה, שכון עובדים בעמ', חב' הסנה, חב' ביטוח מגדל, חב' ביטוח בנין, חב' צים - שהם, בית חרושת נשר, מפעלי קייזר- פריזר, חב' פיקא, חב' חשמל, חב' תנובה. ובזכות פעילותם הענפה של מר יעקב טננבוים, מר משה פומרוק, מר יוסף מילר, שי ובניו ומר אהרון רוזנפלד.

== מבנה בית האמנים ==
המבנה תוכנן על ידי האדריכל דוד ויטמן. מידות המבנה: כ-200 מ"ר. שתי קומות ושני אולמות תצוגה. בפתח הבניין - כניסת מדרגות ולצידה כניסה נגישה המיועדת לנכים. אולם קומה א' ומבואת כניסה, שירותים כפולים, מטבח, מחסן לאחסון היצירות, גרם מדרגות המוביל לאולם קומה ב'. גן פסלים מקיף את הבניין. מאוגוסט 2014 עד מרץ 2015 שופץ בית האמנים בסיוע הקרן לחיפה<ref></ref> ועיריית חיפה. 

== פעילות האגודה ==
בבית האמנים מוצגות כל סוגי האמנויות, כולל: ווידאו ארט, אמנות הטלאים, אמנות הזכוכית, צילום, טכניקות משולבות ועוד.האגודה מפיקה קטלוגים לתערוכות קבוצתיות ארציות ובינלאומיות המלווים באירועים כגון: שיח גלריה, היכרות אישית עם האמן, הרצאות, קונצרטים, שבת תרבות, מייצגים בעלי פן תיאטרלי ועיצובי כאחד, בנוסף מקיימת האגודה שיתופי פעולה בנושאי תרבות ואמנות עם מוסדות וארגונים שונים בארץ ובעולם.<ref></ref>

== קישורים חיצוניים ==
*

==הערות שוליים==

קטגוריה:חיפה: תרבות
בעלת

[[גבעות מע'אר - מבט מכוון מזרח (ממושב בֵּית אֶלְעָזָרִי)]]
בַּעֲלָת נזכרת ברשימת ערי שבט דָן, אחרי עֶקְרוֹן, אֶלְתְּקֵה וְגִבְּתוֹן.

.

בתיאור הגבול הצפוני של נחלת יְהוּדָה נמסר שהגבול עובר ב"הַר הַבַּעֲלָה" ומשם ליַבְנְאֵל (היא יַבְנֶה העתיקה) ולים.

בַּעֲלָת נזכרת גם (אחרי גֶּזֶר ובֵּית-חוֹרֹן תחתון) ברשימת הערים שבנה (מחדש) המלך שְׁלֹמֹה.

יש להבחין בין בַּעֲלָת זו לבין "בַּעֲלָה הִיא קִרְיַת יְעָרִים" השוכנת מזרחה יותר על הגבול הצפוני של נחלת יְהוּדָה.

==זיהוי האתר של בעלת עם גבעות מע'אר==
על פי סדר האתרים הנזכרים ברשימות השונות בהן נזכרת בַּעֲלָת והַר הַבַּעֲלָה, מקובל הזיהוי של הַר הַבַּעֲלָה עם גבעות מע'אר - קבוצת גבעות כורכר מצפון לנחל עקרון, והזיהוי של העיר בַּעֲלָת עם אחד מהאתרים הקדומים על או בסמוך לגבעות אלה.

גבעות מע'אר הן רכס כורכר (הרביעי והמזרחי מבין רכסי הכורכר שבמישור החוף הדרומי), והן קרויות על שם הכפר הערבי מֻעָ'אר ששכן בגבעה הגבוהה שבאזור בגובה של כ-94 מטר מעל פני הים וכ-40 מטר מעל פני הסביבה. "מע'אר" משמעו בערבית "מערות" וזאת כיוון שהכפר נודע במערות שבו, שנחצבו באבן הכורכר הרכה ואשר שימשו למגורים ביישוב לאורך הדורות. כפר מע'אר נכבש ונהרס במהלך מלחמת העצמאות.

קימות עדויות להתיישבות נוודית בגבעות מע'אר כבר באלף ה-4 לפנה"ס (בתקופה הכלכוליתית). בתקופת הברונזה הקדומה כבר נוסד באתר ישוב קבע, ונמצאו קברים מתקופת הברונזה התיכונה (הכנענית), אז נקרא היישוב כמשוער על שם אל ה"בעל" הכנעני. בגבעות נמצאו גם מערות קבורה מתקופת הברונזה התיכונה ומהתקופה הרומית והביזנטית. בתקופה הרומית היישוב נדד מהגבעה אל חורבת "חברה" הסמוכה, בה נמצאו עדויות לבית-כנסת עתיק, והגבעה ומדרונה הצפון-מזרחי המשיכו לשמש כבית הקברות של היישוב. בַּעֲלָת נזכרת בתלמוד הירושלמי כמקום שבו קידשו את השנה. היישוב בגבעה התחדש בתקופה הערבית הקדומה והכפר מע'אר שכן במקום מאז התקופה הע'ותמנית וכאמור עד למלחמת העצמאות.

==הערות שוליים==

קטגוריה:יישובי המקרא
קטגוריה:נחלת שבט דן
IR-40

הכור, אוקטובר 2012
IR-40 הוא כור גרעיני, שמופעל בעזרת מים כבדים ונמצאת בסמוך לעיר אראכ שבאיראן.

איראן טוענת כי הכור משמש אותה רק לצורכי מחקר ופיתוח ולייצור איזוטופים רפואיים.

== היסטוריה ==
הממשל האיראני החליט להקים בשנות ה-80 של המאה ה-20 כור שיעשה שימוש במים כבדים. רק ב-2002 הושלמו כ-90% מתכנון הכור. באותם ימים המרכז למחקר גרעיני של טהראן, שהיה הכור הוותיק ביותר באיראן הגיע למגבלות הבטיחות שלו<ref name="fco"></ref><ref></ref>.

בתוכנית המקורית, הכוונה הייתה להקים את הכור באספהאן אך ב-2002 הוחלט לבנות אותה בסמוך לעיר אראק, באוגוסט 2006 הכריזה איראן על חנוכת המתקן באראק לייצור מים כבדים.

ביוני 2013 ביקר בכור הגרעיני נשיא איראן, מחמוד אחמדינז'אד<ref></ref>.

במסגרת הסכם המעצמות על תוכנית הגרעין האיראנית הסכימה איראן לתכנן מחדש את הכור בסיוע P5+1 וזאת כדי למזער את היכולת של הכור לייצר פלוטוניום ברמה שמשמשת לנשק גרעיני, בנוסף לכך הסכימה איראן להסיר את ליבת הכור ולמלא אותה בבטון כדי שתהפוך לבלתי שמישה<ref>[http://isis-online.org/uploads/isis-reports/documents/Plutonium_Pathway_Final.pdf The Plutonium Pathway: Arak Heavy Water Reactor and Reprocessing], Institute for Science and International Security, July 21, 2015.</ref>. בינואר 2016 הצהירה איראן כי ליבת הכור הוסרה<ref>https://www.rt.com/news/328911-iran-arak-reactor-core RT (TV network)</ref>.
== קישורים חיצוניים ==

== הערות שוליים ==

קטגוריה:תוכנית הגרעין האיראנית: אתרים
קטגוריה:מרכזי
קרחון האנטר (אנטארקטיקה)

קרחון האנטר (באנגלית: Hunter Glacier) הוא קרחון יובלי, בהרי באוורס, באזור חוף פנל של ארץ ויקטוריה שבאנטארקטיקה.

אורכו של הקרחון 13 קילומטרים.

הקרחון זורם לכיוון מערב, ומנקז את מרכז רכס לאנטרמן שבהרי באוורס.

הקרחון נשפך אל קרחון רניק, בסמוך מדרום להר לאגרינג.

== היסטוריה ==
=== גילוי ומיפוי הקרחון ===

הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בשנים 1960–1962.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שם לוטננט קומנדר ויליאם ג'י. האנטר (William G. Hunter), שהיה קצין המבצעים וקצין המנהלה של תחנת מקמרדו בעונת החורף (החוף האנטארקטי) של 1964.

בדומה לשמו של קרחון לינדר, גם שם קרחון זה נקרא על שם קצין בתחנת מקמרדו.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:7182 קרחון האנטר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=126850 קרחון האנטר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6777&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון האנטר] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7182&fid=antgeo_111 תצלום לוויין של אזור קרחון האנטר]

== הערות שוליים ==

האנטר
העולם קורא ללונה

העולם קורא ללונה (באנגלית: !Earth To Luna, בפורטוגזית: !O Show da Luna) היא סדרת טלוויזיה ברזילאית-אמריקאית מונפשת, המיועדת לילדים בגילאי ארבע עד שבע.<ref></ref> לסדרה הופקו שש עונות ו-156 פרקים באורך 15 דקות, אשר שודרו במקור החל מ-16 באוגוסט 2014 עד 27 במרץ 2017.

הסדרה הייתה מועמדת לפרס אמי.<ref></ref>

== עלילה ==
הסדרה מספרת על לונה, ילדה בת שש שאוהבת מאוד מדע,<ref></ref> שאחיה הקטן יופיטר וחיית המחמד שלהם, החמוס "קלייד", חוקרים את העולם ומחפשים תשובות מדעיות לתופעות טבע ולהתנהגות בעלי חיים.

== דיבוב לעברית ==
הסדרה דובבה לעברית בשנת 2016 ושודרה בערוץ A+, כאשר הדיבוב העברי בוים על ידי מעיין קראים, והופק על ידי הדס מוזס.
* לורן סביר - לונה
* אפיק רוזן - יופיטר
* קטי כהן - אליס
* דור סרוגו - איגור
* רועי ויינברג - תור
* הילה מערבי - אמא
* סער בדישי

== קישורים חיצוניים ==

* 

== הערות שוליים ==

קטגוריה:סדרות הנפשה
קטגוריה:ערוץ לגדול חכם סדרות
א-נזלה אל-ע'רביה

א-נזלה אל-ע'רביה (בערבית: النزلة الغربية) הוא כפר פלסטיני בנפת טולכרם בצפון מערב השומרון, הממוקם כ-16 ק"מ צפונית לטולכרם. על פי הלשכה הפלסטינית המרכזית לסטטיסטיקה, אוכלוסיית א-נזלה אל-ע'רביה מנתה בשנת 2006 כ-885 תושבים.<ref name=":0">[http://www.pcbs.gov.ps/Portals/_pcbs/populati/pop03.aspx Projected Mid -Year Population for Tulkarm Governorate by Locality 2004- 2006] Palestinian Central Bureau of Statistics.</ref> 

== מקור השם ==
בערבית, השרש نزل נ.ז.ל. מורה על ירידה ועל פי וילנאי <ref></ref> מדובר במקום שתושבי ההרים הסמוכים היו יורדים אליו לעבד את האדמה ואף לגור שם. משמעות המלה השנייה היא - המערבית ואכן כפר הזה שוכן ממערב לשני הכפרים: אל-נזלה אל-וואסטא (האמצעית) וְ אל-א-נזלה א-שרקייה (המזרחית).

==היסטוריה==
בא-נזלה אל-ע'רביה נמצאו שרידי חרס מהתקופה הרומית.<ref name="Zertal355">Zertal, 2016, p. [https://books.google.com/books?id=XytzCwAAQBAJ&pg=PA355 355]</ref>בנוסף על כך, נמצאו גם כלי חרס מהתקופה המוסלמית ומימי הביניים נמצאו בכפר. דרומית מערבית לכפר, על ראש הגבעה, נמצא קברו של שייח' בשם ח'ליל (אין פרטים אודותיו). הקבר בנוי מאבנים ישנות ובו נמצאו חרסים מהתקופה הביזנטית.<ref>Dauphin, 1998, p. 756</ref>

== אוכלוסייה ==
{| class="wikitable"
| colspan="3" |מפקדי אוכלוסין
|-
|שנה 
|מס' תושבים
|הערות
|-
|1931
|64
|<ref name="Census1931">Mills, 1932, p. 70</ref>
|-
|1945
|100
| rowspan="4" |<ref></ref>
|-
|1961
|187
|-
|1967
|200
|-
|1997
|661
|-
|2006
|885
|<ref name=":0" />
|-
|2017
|1,110
|<ref></ref>
|}
6.1% מאוכלוסיית א-נזלה אל-ע'רביה היו פליטים בשנת 1997.<ref>[http://www.pcbs.gov.ps/Portals/_pcbs/phc_97/tul_t6.aspx Palestinian Population by Locality and Refugee Status] Palestinian Central Bureau of Statistics</ref>

== קרקעות ==
מפת הקרן לחקר ארץ ישראל שפורסמה ב-1882 תיארה את הכפר: "יש מעט עצי תאנה, וכן בארות מים במערב הכפר. יש מערות מולן בדרום הכפר."<ref>Conder and Kitchener, 1882, SWP II, p. [https://archive.org/stream/surveyofwesternp02conduoft#page/153/mode/1up 153]</ref> 

בסקר הכפרים של 1945<ref name="DoS1945">Government of Palestine, Department of Statistics, 1945, p. [http://users.cecs.anu.edu.au/~bdm/yabber/census/VSpages/VS1945_p21.jpg 21]</ref> נמצא ששטח הכפר כ- 2,320 דונם. מתוכם: 182 דונם שימשו למטעים וקרקע להשקיה, 556 שימשו לגידול דגנים,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Tulkarm/Page-127.jpg 127]</ref> ואילו 2 דונם היו אדמות בנויות.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Tulkarm/Page-177.jpg 177]</ref>

לצורך בניית גדר ההפרדה הופקעו כ- 100 דונם מאדמות הכפר.<ref name=":1"></ref>

בשטח הכפר יש 4 בארות ארטזיות וכן בורות לאיסוף ואצירת מי גשמים. בשנת 2009 הוקמה רשת מים מודרנית על ידי האיחוד האירופאי.<ref name=":1" />
<gallery>
קובץ:Nazla 1942.jpg|נזלה אל-ע'רביה 1942 1:20,000
קובץ:Qaffin 1945.jpg|נזלה אל-ע'רביה 1945 1:250,000
</gallery>

==קישורים חיצוניים==

== הערות שוליים ==

קטגוריה:נפת טולכרם
יחסי הולנד–צ'כיה

שגרירות הולנד בפראג
יחסי הולנד–צ'כיה הם יחסי החוץ בין צ'כיה והולנד.

== היסטוריה ==
=== ראשית היחסים ===
שתי המדינות היו חלק מממלכת הבסבורג במשך כ-300 שנה. תחייה מסוימת, במיוחד בתחומי התרבות, התרחשה תחת שלטונו של רודולף השני, קיסר האימפריה הרומית הקדושה במהלך המאה ה-17, כאשר הולנד חוותה את תור הזהב שלה. במהלך מלחמת שלושים השנים לחמו ההולנדים לצד הבוהמים במרד נגד השלטון ההבסבורגי הקתולי.

יוחנן עמוס קומניוס היה מורה וסופר צ'כי, הוגה דעות בתחום החינוך, כיהן כבישוף פרוטסטנטי, אשר בסוף ימיו התגורר ב אמסטרדם. חשיבותו נודעת בעיקר בהיותו המחנך הראשון באירופה של הרנסאנס שזנח מטעמים עקרוניים את השימוש הבלעדי בלטינית בספרי הלימוד המקצועיים וראשית השימוש בלשון המקומית והמדוברת.

=== צ'כוסלובקיה ===
היחסים הדיפלומטיים בין הולנד לצ'כוסלובקיה כוננו ב-13 בנובמבר 1919 זמן קצר לאחר לידתה של צ'כוסלובקיה העצמאית. לפני מלחמת העולם השנייה היחסים בין שתי הדמוקרטיות האירופיות - צ'כוסלובקיה והולנד - היו מעולים, אם כי שונים למדי מבחינת יעדי מדיניות החוץ. היחסים הדיפלומטיים נותקו במהלך מלחמת העולם השנייה. במהלך המלחמה, צ'כים וסלובקים רבים שנמלטו ממולדתם הכבושה לבריטניה נלחמו נגד הנאציזם כאנשי צוות של חיל האוויר הבריטי. רבים הופלו ממש מעל שטח הולנד ו-45 מהם קבורים בבתי קברות מלחמה בהולנד. זמן קצר לאחר שיקומם בשנת 1948, שתי המדינות עברו לכיוונים שונים לחלוטין. בעוד הולנד הפכה לחברה מייסדת בנאט"ו והקהילה האירופית, צ'כוסלובקיה, לאחר הפוטש הקומוניסטי בשנת 1948, נהייתה תלויה בברית המועצות והייתה חלק מהגוש המזרחי.

במהלך 41 השנים עד למהפכה הדמוקרטית בשנת 1989, לא פרחו היחסים ההדדיים, כתוצאה מהשפעת המלחמה הקרה ומסך הברזל.

הולנד "גילתה" מחדש את צ'כוסלובקיה בשנת 1990 לאחר מהפכת הקטיפה. חלק גדול בשינוי זה מילא הנשיא הפוסט-קומוניסטי הראשון של צ'כוסלובקיה ואצלב האוול שעשה עבודה טובה בחיבור צ'כוסלובקיה, ואחר כך גם הרפובליקה הצ'כית, לאירופה ולעולם. לאחר פירוק צ'כוסלובקיה כוננה צ'כיה יחסים דיפלומטיים עם הולנד ברמת השגרירות.

=== היחסים כיום ===
כיום, הולנד וצ'כיה חברות בנאט"ו וב. שתי המדינות חולקות את אותם ערכים והן מגינות באופן מסורתי על דמוקרטיה וזכויות אדם. מרכיב חשוב ביחסים הדו צדדיים הוא ללא ספק כלכלה ומסחר. הולנד מדורגת במקום הרביעי בהיקף ההשקעות הזרות בצ'כיה. הייצוא הצ'כי העיקרי הוא מכונות ומכוניות. פיליפס הייתה בין תאגידי ההון הזרים הראשונים שהגיעו אחרי 1989 לצ'כיה.

== יחסי תרבות ==
קשרי תרבות ותיירות הם חלק חשוב מהיחסים בין המדינות. כ-185,000 תיירים הולנדים מבקרים בצ'כיה מדי שנה. בנוסף לקסם של פראג הבירה, הם נמשכים על ידי הרי צ'כיה אך גם על ידי דרום בוהמיה שבה נמצאים אפילו כפרים הולנדים.

התרבות הצ'כית מועברת על ידי המרכז הצ'כי הממוקם ברוטרדם ומארגן תערוכות, קונצרטים, ערבי ספרות וסרטים.

== נציגויות דיפלומטיות ==
* הולנד מחזיקה בצ'כיה שגרירות בפראג.
* צ'כיה מחזיקה בהולנד שגרירות בהאג וקונסוליה באמסטרדם.

==קישורים חיצוניים==

== הערות שוליים ==
אאודי אי-טרון GT

אאודי אי טרון GT (באנגלית: Audi e-tron GT) היא מכוניות ספורט חשמלית במרכב קופה, שמיוצרת על ידי אאודי ספורט חברת הבת של אאודי משנת 2021. בשנת 2018 הציגה אאודי ספורט בתערוכת הרכב של לוס אנג'לס דגם קונספט מקדים. גרסת הייצור הוצגה בפברואר 2021<ref></ref>. היא הגיעה לישראל ב-3 בנובמבר 2021<ref></ref>.

== סקירה ==
המכונית חולקת מכלולים רבים עם פורשה טייקאן, כ-40% מהחלקים במכוניות זהים ושתי המכוניות עושות שימוש באותה פלטפורמה.

האי טרון GT היא המכונית החשמלית השלישית שמיוצרת על ידי אאודי אחרי האאודי אי-טרון והאאודי אי-טרון ספורטבק והחשמלית הראשונה של אאודי ספורט והראשונה שמיוצרת בגרמניה, במפעל בעיר נקרזולם. הייצור החל בדצמבר 2020, כחודשיים לפני החשיפה הרשמית שהתקיימה ב-9 בפברואר 2021. במרץ החל ייצור של המכונית גם במפעל בתאילנד.

== מפרט טכני ==
הגרסה הבסיסית כוללת שני מנועים חשמליים המספקים כ-. תיבת הילוכים אוטומטית בעלת שני הילוכים. היא מאיצה מ-0 ל-100 קילומטרים לשעה בתוך 4.4 שניות ומגיעה למהירות מרבית של . סוללת ליתיום-יון בקיבולת 85 קוט"ש המאפשרת טווח נסיעה חשמלי של 488 קילומטרים.

== אאודי אי-טרון GT RS ==
גרסת ה"ביצועים הגבוהים" לגרסה הבסיסית הכוללת שני מנועים חשמליים בקיבולת של 83.7 קילו וואט שעה המספקים כ-598 כוחות סוס. תיבת הילוכים אוטומטית בעלת שני הילוכים. היא מאיצה מ-0 ל-100 קילומטרים לשעה בתוך 3.3 שניות ומגיעה למהירות מרבית של 250 קילומטרים לשעה. בעת שימוש בבקרת יציאה מהמקום למשך 2.5 שניות הספק המנוע עולה ל-646 כוחות סוס. טווח הנסיעה החשמלי המרבי הוא 488 קילומטרים. היא הוצגה יחד עם הגרסה הבסיסית.

== גלריה ==
<gallery widths="220" heights="135">
קובץ:Audi e-tron GT concept, GIMS 2019, Le Grand-Saconnex (GIMS0763).jpg|דגם הקונספט
קובץ:2021 Audi e-tron GT - front right.jpg|הגרסה הבסיסית
קובץ:Audi RS e-tron GT 2021-2.jpg|גרסת ה-RS
</gallery>

== ראו גם ==
* טסלה מודל 3
* פורשה טייקאן
* פורד מוסטנג מאך-אי

== קישורים חיצוניים ==

* 

* אוהד אלגוב, [https://www.auto.co.il/Article/134617-First-Drives אודי e-tron GT - מבחן דרכים (השקה עולמית)], באתר אוטו, 12 באוגוסט 2021

== הערות שוליים ==

קטגוריה:מכוניות חשמליות
קטגוריה:מכוניות ספורט
קטגוריה:מכוניות קופה
קטגוריה:כלי רכב המורכבים בגרמניה
קטגוריה:דגמי מכוניות שהושקו ב-2021
אי-טרון GT
א
פריא' טונג ונינג ניק

פריא' טונג ונינג ניק
פסל פריא' ט'ונג ונינג ניק מסמל את הולדתה של הארץ החמרית, התרבות, המסורות והציוויליזציה של קמבודיה. גובה הפסל 21 מטר והוא מוצב על כן בגובה 6.34 מטר. זהו פסל הנחושת הגדול ביותר בקמבודיה והוא שוקל כ-60 טון. 

== היסטוריה ==
פריא' ט'ונג (קאונדיה) ונינג ניק (סומה) הם ההאנשות מדינת קמבודיה והתרבות החמרית. הם נחשבים למייסדי מדינת פונאן (שהפכה לקמבודיה מאוחר יותר). ניתן לייחס הרבה ממנהגי החתונה החמרית לסיפור המיתולוגי של נישואיהם של פריא' ט'ונג ונינג ניק.

על פי דיווחים של שני השליחים הסינים, קאנג טאי וג'ו יינג, מדינת פונאן הוקמה על ידי הודי בשם קאונדיה, שבמאה ה -1 לספירה קיבל בחלומו הוראה לקחת קשת קסמים מקודשת ולהביס את נסיכת נגה, סומה (בסינית: 柳葉; פיינין; Liǔyè, "עלה ערבה"). מאוחר יותר הם נישאו ושושלתם הפכה לשושלת המלוכה של פונאן. קאונדיה בנה את עיר הבירה, ויאדהאפורה והממלכה זכתה גם לכינוי קמבוג'אדשה.

==ראו גם==
* סמל קמבודיה
* דגל קמבודיה

==הערות שוליים==

קטגוריה:קמבודיה: סמלים לאומיים
ויאדהאפורה

ויאדהאפורה (בקמרית: "វ្យាធបុរៈ"; בסנסקריט: व्याधपूर" - Vyādhapūra") או "עיר הציידים או הלוכדים", הידועה גם כיום בשם אנגקור בוריי, הנמצאת מדרום לקמבודיה של ימינו, הייתה עיר הממוקמת לאורך נהר המקונג ובירתה הראשונה של ממלכת פונאן, שנוסדה במאה ה-1.

דרך אחד מיובליו של המקונג, נהר הבאסאק, היא נקשרת לעיר העתיקה אוק אאוק, כיום בווייטנאם. דיווחים סיניים הצביעו על מיקומה כ-120 קילומטרים מהים.

שמה המודרני של העיר בקמרית הוא: ប៊ុនធីចាប់សត្វព្រៃនៅ - Banteay Prey Nokor.

בטונלה באטי, כשלושים ק"מ דרומית לפנום פן נמצאה כתובת בסנסקריט הנותנת עדות לקיומה של העיר. הכתובת היא בנוסף גם אחת העדויות הנדירות של שפת הסנסקריט אשר נמצאו באזור והיוו הוכחה להשפעתה באותה תקופה, נכון לעכשיו אין עדויות היסטוריות נוספות המאפשרות לארכאולוגים לדעת יותר פרטים על העיר, על מבניה, ארכיטקטורה, מנהגיה ותרבותה.

==בתרבות==

ויאדהאפורה מתוארת כעיר בירתם של קאונדיה וסומה, נסיכת נגה, אשר היוו את השושלת המלכותית של ממלכת פונאן.

==קישורים חיצוניים==
* 

==הערות שוליים==

קטגוריה:קמבודיה: סמלים לאומיים
סלובניה באירוויזיון 2021

סלובניה השתתפה באירוויזיון 2021 עם השיר "Amen", שבוצע על ידי הזמרת הסלובנית אנה סוקליץ'.

== לפני האירוויזיון ==
אנה סוקליץ' נבחרה לייצג את סלובניה בתחרות האירוויזיון 2020 לאחר שזכתה בתחרות ה-EMA 2020 שנערכה ב-22 בפברואר 2020. לאחר שהתחרות בוטלה בעקבות מגפת הקורונה, הודיעה רשות השידור הסלובנית RTVSLO ב-16 במאי 2020 כי סוקליץ' תישאר ותייצג את המדינה באירוויזיון 2021.<ref></ref> ב-13 ביולי 2020, פתחה רשות השידור את תקופת שליחת השיר לאירוויזיון 2021, שנמשכה עד 30 בספטמבר.<ref></ref> 191 שירים נשלחו אל הוועדה המיוחדת שהואמנה על ניפוי השירים.<ref name=":0"></ref> בין חברי הוועדה ניתן למנות את דריה סווייגר שייצגה את סלובניה באירוויזיון 1995 וב-1999, ואת ולדימיר גריץ' שכתב את השיר הסרבי באירוויזיון 2007, "Molitva".

ב-27 בפברואר 2021 נודע שם השיר עימו סוקליץ' תייצג את סלובניה באירוויזיון, "Amen", והוא שוחרר באופן רשמי מספר שעות לאחר מכן במסגרת המשדר "EMA 2021" בהנחיית ליאה סירק ונייץ' שמיט.<ref name=":02"></ref> השיר שובץ להופעה בחציו הראשון של חצי הגמר הראשון באירוויזיון 2021.

== באירוויזיון ==
המהדורה ה-65 של האירוויזיון תיתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021.<ref></ref> על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> ב-17 בנובמבר 2020, הוכרז כי סולבניה תופיע שנייה בחצי הגמר הראשון של התחרות, לפני רוסיה ואחרי ליטא.<ref name="Allocation draw"></ref> ב-18 במאי 2021, סוקליץ' ביצעה את השיר בחצי הגמר הראשון של התחרות וכשלה להעפיל לגמר.

== הערות שוליים ==

קטגוריה:מדינות באירוויזיון 2021
קטגוריה:סלובניה באירוויזיון
The Divine Comedy

The Divine Comedy (בתרגום לעברית: הקומדיה האלוהית) היא להקת פופ מצפון אירלנד, שהוקמה בשנת 1989 על ידי סולנה ניל האנון. האנון היה החבר הקבוע היחיד בלהקה, שניגן, בחלק מהמקרים, את כל כלי הנגינה שאינם תזמורתיים למעט תופים. בין השנים 1996–1999 הוציאה הלהקה תשעה סינגלים שהגיעו למצעד הסינגלים הבריטי, כולל הלהיט "נשיונל אקספרס" שנכנס לעשירייה הפותחת. נכון ל-2021 הלהקה הוציאה שנים עשר אלבומי אולפן.

== חברי להקה ==
בזמנים מסוימים הלהקה כללה את ניל האנון (שירה, גיטרות, קלידים, בס) בלבד, אך לאורך השנים היא כללה גם את:<ref name="cd booklet"></ref>
* בריאן מילס – גיטרה בס, גיטרות
* כריס וורסי – צ'לו
* שרלוט גלסון – חליל, סקסופון, ויולה
* דארן אליסון – תופים
* גרנט גורדון – תופים
* איבור טלבוט – גיטרות, גיטרה בס
* ג'ובי טלבוט – אבוב, סקסופון, פסנתר, סינתיסייזר, צ'מבלו, קרן אנגלית, רשמקול
* ג'ון אלן – צ'לסטה
* טומי האלוול
* ג'ון מק'קולאג – גיטרה בס
* קווין טריינור – תופים
* מיגל "מיגי" בראדאס – תופים
* סטוארט בארטלט
* נטלי בוקס – כינור
* רוב פרר – כלי הקשה, תופים
* סיימון ליטל – גיטרה בס, קונטרבס
* סטוארט 'פינקי' בייטס – אורגן, סינתיסייזר, אקורדיון, טרומבון
* אנדרו סקיט – פסנתר, צ'מבלו
* לוסי ווילקינס – כינור
* ג'ון אוונס – גיטרות
* טים וולר – תופים
* טוש פלוד – גיטרות, בנג'ו
* איאן ווטסון – אקורדיון, קלידים

== דיסקוגרפיה ==
=== אלבומי אולפן ===
* 1990: 
* 1993: 
* 1994: 
* 1996: 
* 1997: 
* 1998: 
* 2001: 
* 2004: 
* 2006: 
* 2010: 
* 2016: 
* 2019: 

==קישורים חיצוניים==

* 

==הערות שוליים==

קטגוריה:להקות בריטפופ
קטגוריה:להקות שהוקמו בשנת 1989
פולקסווגן טרמונט

פולקסווגן טרמונט (בשפות סיניות: 大众途昂, באנגלית: Volkswagen Teramont) הוא קרוסאובר מתוצרת יצרנית הרכב הסינית SAIC Volkswagen Automotive Co., Ltd מיזם משותף של קבוצת פולקסווגן והחברה הממשלתית סאיק מוטור.

=="פולקסווגן טרמונט"==
* הצגת הבכורה העולמית של ה"טרמונט" 7 מושבים, התקיימה ב-18 בנובמבר 2016 בתערוכת הרכב הבינלאומית ה-14 בגואנגג'ואו בדרום סין וייצור הסדרה לשוק הסיני החלה במפעל בעיר נינגבו ב־30 בנובמבר 2016
* בארצות הברית מיוצר דגם כמעט זהה פולקסווגן אטלס ("מכונית אחות") במתחם הרכבת הרכב "Volkswagen Chattanooga Assembly Plant" , בעיר צ'טנוגה במדינת טנסי. בסיס הגלגלים זהה לדגם "פולקסווגן אטלס" אבל האורך / גובה / רוחב של הדגם שונה. בנוסף מורכבים בדגם ה-"טרמונט" מנועים בנפח שונה והתמסורת המורכבת מסוג "DCT".
* בדגמי "פולקסווגן טרמונט" מורכבים מנועי בנזין: 4 צילינדרים, ו-VR6 צילינדרים, סוג הנעה: הנעה כפולה 4x4
* מחיר היחידה מדגמי "פולקסווגן טרמונט" נע בין 76,000-46,000 רנמינבי (2017, סין)
* מדצמבר 2019 "פולקסווגן טרמונט" מיוצא למקסיקו

===תאוצות===
* תאוצה בין 0–100 היא 9.3 שניות (מנוע 1,984 סמ"ק המפיק 186 כ"ס)
* תאוצה בין 0–100 היא 8.3 שניות (מנוע 1,984 סמ"ק המפיק 220 כ"ס)
* תאוצה בין 0–100 היא 6.9 שניות (מנוע VR6 צילינדרים 2,492 סמ"ק)

==="פולקסווגן טרמונט X"===
רכב השטח בעל שתי השורות ערך את הופעת הבכורה העולמית שלו בתערוכת הרכב הבינלאומית של שאנגחאי ב־17 באפריל 2019 כאחיו הספורטיבי של דגם פולקסווגן אטלס. לטראמונט X קו גג תחתון, דלת מטען אחורית ופנסים אחוריים מובלטים יותר בהשוואה לפולקסווגן אטלס. עם זאת, Teramont X צפוי להיות מרווח כמו האטלס, אפילו עם שתי שורות מושבי נוסעים

משנת 2019 מיוצר דגם "Teramont X" בתצורת קופה. הדגם כולל גריל קדמי שונה בהשוואה ל"אטלס קרוס ספורט" של צפון אמריקה

==מכירות בסין "טרמונט" / "טרמונט X"==

{| class="wikitable"
|+נתוני מכירות
!שנה
!מדינה
!יחידות שנמכרו
|-
|2017
| הרפובליקה העממית של סין
|75,114 יחידות
|-
|2018
| הרפובליקה העממית של סין
|86,182 יחידות
|-
|2019
| הרפובליקה העממית של סין
|84,003 יחידות
|-
|2020
| הרפובליקה העממית של סין
|76,817 יחידות
|}

== גלריה ==
<gallery mode="packed" heights="100">
קובץ:Volkswagen Teramont 01 China 2017-04-06.jpg | "פולקסווגן טרמונט"
קובץ:Volkswagen Teramont 02 China 2017-04-06.jpg | "פולקסווגן טרמונט"
קובץ:Volkswagen Teramont 03 China 2017-04-06.jpg | "פולקסווגן טרמונט"
קובץ:2018 SAIC-Volkswagen Teramont (rear).jpg | "פולקסווגן טרמונט", שנת2018
קובץ:Volkswagen Teramont 001 China 2018-03-12.jpg | "פולקסווגן טרמונט"
קובץ:Volkswagen Teramont 002 China 2018-03-12.jpg | "פולקסווגן טרמונט"
קובץ:Volkswagen Teramont X 005.jpg | "פולקסווגן טרמונט X"
קובץ:Volkswagen Teramont X 009.jpg | "פולקסווגן טרמונט X"
</gallery>

==ראו גם==
* פולקסווגן אטלס

== קישורים חיצוניים ==

* 

== הערות שוליים ==

טרמונט
קטגוריה:קרוסאובר
קטגוריה:כלי רכב המיוצרים בסין
קטגוריה:דגמי מכוניות שהושקו ב-2017
בדרום פופ

אולפן ביתי ששימש להקלטת האלבום פנראריום (funerarium) מאת פרנק רידל
בדרום פופ או פופ חדר שינה (באנגלית: Bedroom pop) הוא ז'אנר מוזיקלי,<ref></ref> שתכונתו היא הקלטת שירים ואלבומים בבית, ולא באולפני הקלטות.<ref name="vanyaland.com"></ref> הוא מאופיין בשימוש כביכול בטכניקות נלמדות באופן עצמי,<ref name="vanyaland.com"/><ref></ref> וצלילים שקטים וחולמניים.<ref name="Bedford + Bowery"></ref> המונח בדרום פופ לעיתים קרובות מאוזכר באופן שגוי.<ref name="Bedford + Bowery"/><ref></ref> הענף של בדרום פופ-צ'ילוייב מדגיש את האסתטיקה של הלו-פיי.<ref></ref> פופ היפנוטי מאמצע שנות האלפיים עוקב אחר המסורות של בדרום פופ.<ref></ref>

== אמנים מפורסמים ==
* דאקטיילס 
* פנדה בר 
* אריאל פינק 
* שוגו טוקומארו 
* הוולווט אנדרגראונד
* וושד אאוט 
* יוט' לאגון 
* קליירו

== הערות שוליים ==

קטגוריה:סגנונות מוזיקליים - פופ
יחסי ניו זילנד – פינלנד

[[ראש ממשלת ניו זילנד ג'סינדה ארדרן (מימין) נפגשת עם מקבילתה הפינית סאנה מרין בעת ביקורה בניו זילנד, 2022]]
יחסי ניו זילנד–פינלנד הם יחסי החוץ בין ניו זילנד לפינלנד.

== סקירה כללית ==
שתי המדינות כוננו יחסים דיפלומטיים ב-22 ביולי 1950. שתי המדינות חולקות דעות דומות בנושאים בינלאומיים רבים, כולל ביטחון, פירוק נשק וסביבה, ומשתפות פעולה באו"ם וב-OECD. פינלנד חברה במספר יוזמות שיזמה ניו זילנד, ביניהן יוזמת הכלכלה המתקדמת הקטנה, קבוצת הרפורמה בסיוע ידידי דלק מאובנים, וברית המחקר הגלובלית.

מימד חדש נוסף למערכת היחסים בין המדינות עם הצטרפות פינלנד ל בשנת 1995.

בניו זילנד ופינלנד קיימת תוכנית חופשות עבודה, שהיא פופולרית מאוד בקרב פינים צעירים שמסוגלים לבלות עד שנה בניו זילנד.

== יחסי סחר ==
בשנת 2018 הסתכם הסחר בין המדינות ב-221 מיליון דולר ניו זילנדי, כאשר היצוא שכולל בעיקר כבשים ובשר צבי הסתכם ב-46 מיליון דולר ניו זילנדי, ואילו היבוא שכולל בעיקר מכונות, חזיר, נייר וקרטון הסתכם ב-174 מיליון דולר ניו זילנדי.

== נציגויות דיפלומטיות ==
* ניו זילנד מיוצגת בפינלנד באמצעות שגרירותה בהאג, הולנד.
* פינלנד מיוצגת בניו זילנד באמצעות שגרירותה בקנברה, אוסטרליה.

==קישורים חיצוניים==

== הערות שוליים ==
ניקול דונסדון

ניקול דונסדון (באנגלית: Nicole Dunsdon; נולדה ב-7 בנובמבר 1970) היא עיתונאית קנדית.

==ביוגרפיה==
דונסדון נולדה בקולומביה הבריטית, היא זכתה במיס קנדה 1992 והייתה לנציגת קנדה במיס תבל 1992. לאחר זאת בוטלה התחרות והיא הייתה למיס קנדה האחרונה עד שהתחרות חודשה ב-2009, הסיבה לביטול הייתה עקב כך שמספר דוברי ארגוני נשים טענו שהתחרות מעודדת ומדמת חפצון של נשים, היא הביעה את אכזבתה מכך שאמרה "המיתון הכלכלי נגע במשהו כה מסורתי כמו תחרות מיס קנדה".

היא עשתה תואר בפסיכולוגיה באוניברסיטת אלברטה ואחרי כן למדה עיתונאות באוניברסיטת מערב אונטריו. כעיתונאית עבדה במערכת של מספר עיתונים וערכה מספר ספרים. היא מלמדת תקשורת באוניברסיטת קלגרי.

ב-2009 אמרה כי ישנן מתמודדות בתחרויות יופי שאכן כפי הסטראוטיפים הן "אגואיסטיות, חומרניות ולא אינטליגנטיות", אך אלה אף פעם לא זוכות בתחרות.

היא נישאה לפטריק קריסטקה, בנו של מאמן ההוקי ג'ו קריסטקה ונולדו לה שלושה ילדים.

==קישורים חיצוניים==

קטגוריה:זוכות מיס קנדה
קטגוריה:משתתפות בתחרות מיס תבל 1992
קטגוריה:עיתונאיות קנדיות
קטגוריה:מחברות ספרי עיון
קטגוריה:עורכים ספרותיים
קטגוריה:בוגרות אוניברסיטת מערב אונטריו
קטגוריה:בוגרי אוניברסיטת מערב אונטריו
קטגוריה:בוגרות אוניברסיטת אלברטה
קטגוריה:בוגרי אוניברסיטת אלברטה
קטגוריה:סגל אוניברסיטת קלגרי
קטגוריה:קנדיות שנולדו ב-1970
קטגוריה:קנדים שנולדו ב-1970
דיני עבודה (עוקדן)

דיני עבודה הוא עוקדן בן שלושה כרכים, היוצא לאור בהוצאת סדן מאז 1966 ומתעדכן מדי שנה. העוקדן כולל סקירה מקיפה של החקיקה והפסיקה בתחום דיני עבודה, ומספק הסברים מפורטים המבוססים על פסקי הדין הרלוונטיים.

המהדורות הראשונות נכתבו על ידי עו"ד יוסף האוזמן והשופט (לימים נשיא בית הדין הארצי לעבודה) מנחם גולדברג, ולאחר פטירתו של השופט גולדברג, ממשיך עו"ד נחום פינברג בכתיבת הספר ועריכתו.

מהדורת אוגוסט 2022 של העוקדן הייתה המהדורה ה 61<ref></ref>. 

==תוכן הספר==
דיני עבודה כולל בתוכו את כל 32 החוקים בתחומי משפט העבודה הקיבוצי והאישי, וכן סעיפים המתייחסים לנושאי עבודה וזכויות עובדים ב-55 חוקים אחרים כגון: פקודת מס הכנסה, חוק העונשין, חוק יסודות התקציב וחוקי הקניין. העוקדן ערוך לפי נושאים, כך שבכל נושא מובא הסעיף בחוק ואיתו התקנות, הצווים וההלכות, מלווים בפרשנות והסברים מפורטים המבוססים על הפסיקה.

מובאים בספר גם נוסחים מלאים של הסכמים קיבוציים בולטים.

בין הנושאים הנדונים בעוקדן: חוקי יסוד, מהותם של יחסי עובד-מעביד, על השביתה וההשבתה, בתי הדין לעבודה, שוויון הזדמנויות ומניעת אפליה, סיום יחסי עובד-מעביד, פיצויי פיטורים, זכויות עובדים בפשיטת רגל ובפירוק תאגיד, פנסיה מקיפה בתעשייה, הסכמים קיבוציים ואמנות בינלאומיות.

במהדורתו הראשונה היה העוקדן בן כרך אחד בלבד, ובמהלך השנים, עם הגידול במספר חוקי העבודה, התקנות והפסיקה, גדל לשלושה כרכים עבי כרס.

==ביקורות==

אהרן ברק, נשיא בית המשפט העליון בדימוס תיאר את העוקדן כ"ראשון הספרים בישראל בדיני עבודה".

סטיב אדלר, נשיא בית הדין הארצי לעבודה בדימוס ציין: "מאז פורסם לראשונה בשנת 1966 מהווה הספר 'דיני עבודה' מורה דרך לכל העוסקים בתחום משפט העבודה ויחסי העבודה".

==לקריאה נוספת==
* דוד שי, "מהדורה חדשה: הספר 'דיני עבודה' מאת מנחם גולדברג", נטו+ 166, פברואר 2004.

==קישורים חיצוניים==
* [https://www.sadanpublishing.co.il/index.php?dir=site&page=catalog&op=item&cs=5000 עוקדן "דיני עבודה"], באתר של הוצאת סדן

==הערות שוליים==

קטגוריה:ספרי עיון בעברית: משפט
קטגוריה:ספרי הוצאת סדן
קטגוריה:יחסי עבודה בישראל
עינת זמורה

עינת זמורה (נולדה ב-1972) היא דוגמנית ישראלית אשר ייצגה את ישראל בשנת 1992 בתחרות מיס יוניברס. יבואנית ובעלת בוטיק ZMORA בקריית מוצקין.

==קריירה מקצועית==
בהיותה נערה החלה לעסוק בדוגמנות והצטלמה אצל עדי ברקן. 

ב-1989 נבחרה ל"מיס הוואין טרופיק ישראל" והייתה לנציגת ישראל בתחרות מיס הוואין טרופיק הבינלאומית, בתחרות היא הייתה צעירת המתמודדות ובלטה בכך שענתה לשאלות בנושאים פוליטיים כנציגת ישראל, בתחרות הייתה סגנית ראשונה ומי שהכתיר אותה היה טד לאנג'.

ב-1992 הגיעה למקום השני בתחרות מלכת היופי. ייצגה את ישראל במיס תבל, משום שנמנע מהזוכה במקום הראשון רוית אסף, לייצג את ישראל בשל גילה.

בשנות התשעים עבדה כדוגמנית, והופיעה בין היתר בהפקת אופנה שנערכה בשגרירות ישראל בהולנד.

ב-2019 לקחה חלק בהפקה של האקדמיה לסטיילינג, מכללת בוטיק ללימודי אופנה וסטיילינג.

כיום היא מנהלת בוטיק לייבוא אופנה.

== חיים אישיים ==
זמורה נולדה בקריית מוצקין ולה שתי אחיות, נשואה ואם לשניים.

==קישורים חיצוניים==

* [https://www.facebook.com/zmorahome/ בוטיק זמורה] בפייסבוק

==הערות שוליים==

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס תבל 1992
קטגוריה:ישראליות שנולדו ב-1972
קטגוריה:ישראלים שנולדו ב-1972
פוסטדובוש

פוסטדובוש (בהונגרית: Pusztadobos) הוא כפר במחוז סבולץ'-סטמאר-ברג שבצפון מזרח הונגריה.

==יהודי פוסטדובוש==
יהודים החלו להתיישב בפוסטאדובוש במחצית השנייה של המאה ה-19. רובם היו סוחרים זעירים ובמקום היה בית כנסת, מקווה ו"חדר".

בזמן הקרע ביהדות הונגריה בקונגרס של יהודי הונגריה בשנים 1869 ו-1868, הצטרפה הקהילה לזרם האורתודוקסי ובשנת 1885 הסתפחה לקהילת נירמדה.

לפני מלחמת העולם השנייה, בשנת 1938 חוקקה ממשלת הונגריה הפרו-גרמנית את "החוקים היהודיים" שהטילו מגבלות על יהודי הונגריה ופגעו בזכויותיהם, ברכושם ובפרנסתם. בפוסטדובוש הופקעה האחוזה שהייתה בבעלות יהודים וסיפקה פרנסה לרוב יהודי הכפר, כל העובדים היהודים פוטרו, ורבים נותרו ללא פרנסה.

בשנת 1940, במהלך המלחמה גויסו היהודים לעבודות כפייה במסגרת הצבא ההונגרי.

במרץ 1944, מיד לאחר כניסת הצבא הגרמני להונגריה, הוטל עוצר על יהודי הכפר. באמצע אפריל הועברו כולם לגטו קישווארדה שם נכלאו בשני חדרים. ב-22 במאי שולחו למחנה ההשמדה אושוויץ.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|93
|818
|-
|1910
|92
|
|-
|1920
|91
|
|-
|1930
|73
|
|-
|1941
|84
|1,432
|-
|}

==קישורים חיצוניים==

* 
* [https://www.jewishgen.org/Yizkor/Kisvarda/kis002.html סיפורם של הקהילות היהודיות באזור קישווארדה]
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
פקק שעם

פקקי שעם
פקק שמפניה
אסופת פקקי שעם 
פקק שעם הוא פקק נפוץ לאטימת בקבוקי יין. הפקק הוא אטם שצורתו בדרך כלל קונית או גלילית ומשמש לסגירת מכלים. בניגוד למכסה שסוגר את המכל באופן חיצוני מבלי לגרוע מהנפח הפנימי, פקק השעם מוכנס פנימה לתוך המכל באופן חלקי או מוחלט. פקקי שעם משמשים גם לסגירת צנצנות וחביות.

החומרים המשמשים לייצור הפקק הם שעם טבעי או חומרים סינתטיים שונים.

== היסטוריה ==
ממצאים שמעידים על שימוש בפקקי שעם נמצאו בקברים במצרים העתיקה.

ייננים צרפתיים לא השתמשו בפקקי שעם עד לאמצע המאה ה-17, אלא אטמו את הבקבוקים בפיסות בד שהוספגו בשמן והוכנסו בלחץ לתוך צוואר הבקבוק. פקק השעם נכנס לשימוש בשנת 1600 לערך.

== בעיית השיעום ==
שיעום הוא מצב בו ליין יש מאפיינים של ארומה או טעם לא נעימים, הנובעים מפעילות חיידקית המתרחשת בתוך פקק השעם האוטם את הבקבוק. הבעיה קיימת רק בפקקי שעם טבעי.

== קישורים חיצוניים ==

* 
* 

== הערות שוליים ==

קטגוריה:כלים ומכשירים (מזון)
אלן ג'יי

אלן לואיס נוויל ג'יי, חבר (באנגלית: Allan Louis Neville Jay, MBE) (30 ביוני 1931 - 5 במרץ 2023) היה סייף בריטי-יהודי. היה פעמיים סגן אלוף אולימפי (רומא 1960), אלוף עולם (בודפשט 1959) ברומח אישי וסגן אלוף העולם (בודפשט 1959) בדקר אישי ובכך היה לבריטי הראשון שזכה בתואר העולמי ברומח והסייף האחרון שזכה בשתי מדליות אישיות באליפות עולם אחת. הוא ייצג את בריטניה ב-5 אולימפיאדות (הלסינקי 1952 - מקסיקו סיטי 1968), זכה ב-7 תארים במשחקי חבר העמים הבריטי וב-6 מדליות זהב מהמכביות.

== ביוגרפיה ==
ג'יי נולד בלונדון, אבא שלו נהרג בשנת 1943 בקרבות במלחמת העולם השנייה. את מרבית שנות ילדותו עבר באוסטרליה. הוא חזר לאנגליה בשנת 1950 על מנת ללמוד משפטים באוקספורד. בחייו עבד כעורך דין בעת שהשתתף בתחרויות סייף. הוא התחתן ונולדו לו שני ילדים.

===אלוף חבר העמים===
במשחקי חבר העמים הבריטי שנערכו באוקלנד בפברואר 1950 הוא זכה במדליית זהב בטורניר בדקר קבוצתי כחבר במשלחת האוסטרלית.

===אלוף המכביה===
בתחרויות הסייף של המכביה השלישית שנערכו בתחילת אוקטובר 1950 זכה ג'יי במדליית זהב בדקר אישי, לפני נורמן משווייץ.

באולימפיאדת הלסינקי (1952) סיים ג'יי במקום שמיני ברומח קבוצתי, במקום תשיעי בדקר קבוצתי ובמקום 12 בדקר אישי.

בתחרויות הסייף של המכביה הרביעית שנערכו בספטמבר 1953 זכה ג'יי במדליית כסף ברומח אישי, אחרי אלן קורטלר מארצות הברית ולפני רלף קופרמן מבריטניה.

באליפות העולם שנערכה ברומא, איטליה ב-1955 הוא זכה במדליית ארד בטורניר רומח קבוצתי.

באולימפיאדת מלבורן (1956) סיים ג'יי במקום רביעי ברומח אישי, במקום רביעי בדקר קבוצתי, במקום חמישי ברומח קבוצתי, במקום שביעי בחרב קבוצתי ובמקום 23 בדקר אישי.

באליפות העולם שנערכה בפריז, צרפת ב-1957 הוא זכה במדליית ארד בטורניר רומח אישי.

===אלוף עולם===
באליפות העולם שנערכה בבודפשט, הונגריה ב-1959 הוא זכה בשתי מדליות, זהב וכסף. מדליית זהב בטורניר ברומח אישי ומדליית כסף בטורניר בדקר אישי ובכך היה לבריטי הראשון שזכה בתואר העולמי ברומח.

===סגן אלוף אולימפי===
באולימפיאדת רומא (1960) זכה ג'יי בשתי מדליות כסף, בטורניר בדקר אישי אחרי ג'וזפה דלפינו מאיטליה ולפני ברונו אברובס מברית המועצות ובטורניר בדקר קבוצתי אחרי נבחרת איטליה ולפני נבחרת ברית המועצות. בטורניר דקר אישי, איב דרייפוס וארמנד מויאל, יהודים מצרפת, סיימו במקומות שישי ושביעי בהתאמה. נוסף לכך, הוא סיים במקום חמישי ברומח קבוצתי ובמקום 20 ברומח אישי.

באולימפיאדת טוקיו (1964) הוא סיים במקום תשיעי בדקר קבוצתי, במקום עשירי ברומח קבוצתי, במקום 17 ברומח אישי ובמקום 23 בדקר אישי.

באולימפיאדת מקסיקו סיטי (1968) הוא סיים במקום תשיעי ברומח קבוצתי.

==הנצחה==
ב-1985 הונצח ג'יי ביד לאיש הספורט היהודי שבמכון וינגייט, מוזיאון המנציח יהודים שהגיעו להישגים ספורטיביים יוצאי דופן.

==קישורים חיצוניים==

קטגוריה:סייפים בריטים
קטגוריה:סייפים יהודים
קטגוריה:ספורטאים יהודים בריטים
קטגוריה:אלופי עולם יהודים
קטגוריה:סייפים באולימפיאדת הלסינקי (1952)
קטגוריה:סייפים באולימפיאדת מלבורן (1956)
קטגוריה:סייפים באולימפיאדת רומא (1960)
קטגוריה:סייפים באולימפיאדת טוקיו (1964)
קטגוריה:סייפים באולימפיאדת מקסיקו סיטי (1968)
קטגוריה:משתתפים יהודים באולימפיאדת הלסינקי (1952)
קטגוריה:משתתפים יהודים באולימפיאדת מלבורן (1956)
קטגוריה:משתתפים יהודים באולימפיאדת רומא (1960)
קטגוריה:משתתפים יהודים באולימפיאדת טוקיו (1964)
קטגוריה:משתתפים יהודים באולימפיאדת מקסיקו סיטי (1968)
קטגוריה:אלופי המכביה: סייפים
קטגוריה:חברי היכל התהילה של הספורטאים היהודים: בריטים
קטגוריה:בריטים שנולדו ב-1931
קטגוריה:בריטים שנפטרו ב-2023
הר ורדוסיה

הר ורדוסיה (ביוונית Βαρδούσια) הוא הר בצפון מערב פוקיס ודרום מערב פתיוטיס, יוון. הפסגה הגבוהה ביותר שלו, קוראקאס (ביוונית Κόρακας; ידועה גם בשם Korax) מגיעה לגובה מעל פני הים<ref></ref>, מה שעושה אותה לפסגה השנייה בגובהה במרכז יוון אחרי גיונה. זוהי הרצועה הדרומית של הרי פינדוס.

ההר מחולק לשלושה חלקים:

# צפון ורדוסיה, שפסגתו הגבוהה ביותר היא סינאני בגובה ,
# ורדוסיה המערבית התלולה מאוד, שפסגתה הגבוהה ביותר היא סופלות בגובה ,
# דרום ורדוסיה, עם הפסגה הגבוהה ביותר. שיא קוראקאס. שטח ההר הוא כ- מרובע מצפון לדרום.

הר ורדוסיה מנוקז על ידי יובלים של נהר הספרצ'יוס מצפון, המורנוס ממזרח ודרום, ואווינוס ממערב. Panaitoliko ההרים ממערב, Tymfristos לכיוון צפון-מערב הר אוטה ממזרח גיונה לכוון דרום מזרח.

==== היחידה העירונית ורודסיה ====
היחידה העירונית ורדוסיה, על שם ההר, מכסה את חלקו המערבי של ההר, וכוללת את הכפרים ארטוטינה ודיכורי. היחידה העירונית לידוריקי מכסה את החלק הדרומי וכוללת את הכפרים דפנוס, דיאקופי, קאליו וקוניאקוס. הכפר אתנאסיוס דיאקוס שוכן במזרח ואנטולי ודפני בצפון.

== קישורים חיצוניים ==

* [https://greekmountainflora.info/vardousia-flora-2/ צמחיית ההרים היוונית]

==הערות שוליים==

קטגוריה:דפים עם תרגומים שלא נסקרו
קטגוריה:יוון: הרים
המתקן הגרעיני בנתנז

המתקן הגרעיני בנתנז (בפרסית: تأسیسات هسته‌ای نطنز; מכונה: כאשאן) הוא מתקן העשרת האורניום האיראני המרכזי. המתקן נמצא כ-30 קילומטר צפונית-צפונית-מערבית מהעיר נתנז שבמרכז איראן (33°43′ צפון, 51°43′ מזרח), בסמוך לכביש הראשי. האתר הותקף שלוש פעמים ותהליכי היצור הגרעיניים בו נפגעו.

== פעילות המתקן ==
בשנת 2002 חשף הדיסידנט האיראני עלירזה ג'פרזדה, חבר בארגון "המועצה הלאומית העליונה להתנגדות באיראן" (NCRI) המאגד גולים המתנגדים לממשלת איראן (ויש הטוענים חלק מארגון הגרילה מוג'אהדין ח'לק), כי בנתנאז הוקם מתקן צנטריפוגות סודי להעשרת אורניום אשר נכרה במחוז יזד.

ביוני 2003 איראן שברה את החותמים על אורניום לא מועשר והחלה בהעשרתו בצנטריפוגה בודדת, באוגוסט חיברה קסקדה קטנה של 10 צנטריפוגות, בהמשך חוברו הצנטריפוגות הגזיות לקסקדה של 164 צנטריפוגות מסוג P-1 (המכונות כך בשל מוצאן מפקיסטן. פקחי הסוכנות הבינלאומית לאנרגיה אטומית (סבא"א) שביקרו באתר דיווחו על הרחבת האתר בנובמבר 2007. דיווח סבא"א מפברואר 2008 הראה כי איראן החלה להרכיב צנטריפוגות מתוחכמות יותר מ-P-1, בדגם המכונה P-2 או IR-2 על ידי איראן.

ישנם משקיפים המעריכים כי האתר הוא "אתר ראווה" איראני בלבד, וכי פעילות ההעשרה המרכזית מוסתרת באתר אחר. טענות אלו נסתרות בתמונות לוויין מאמצע 2004 המעידות על עבודה מקיפה לביצור התקרה של האתר התת-קרקעי בבטון מזוין וחומרים אחרים בסך של יותר מ-20 מטרים.

ב-2007 טען מהדי אבריסאמצ'י, נציג ה-NCRI, כי אתר תת-קרקעי גדול וחדש מוקם בנתנז, כ-5 ק"מ מדרום לאתר המרכזי, בקרבת הכפר עבאסאבאד. אתר זה מקושר בשתי מנהרות לאתר נתנז הראשי.

== פגיעות במתקן ==
* בשנת 2011 תולעת מחשב סטקסנט (Stuxnet) פגעה בתוכנית הגרעין האיראנית, באמצעות פגיעה במערכות בקרה תעשייתיות מסוג SCADA מתוצרת חברת "סימנס" ששולטות בצנטריפוגות במתקן ההעשרה בנתנז.
* ב-2 ביולי 2020, בסביבות השעה 2 אחר הצהריים, אירע פיצוץ במפעל לייצור צנטריפוגות במתקן העשרה הגרעיני בנתנז. קבוצה המכונה "ברדלסים של המולדת" קיבלה אחריות לפיגוע. גורמים איראנים אמרו כי ייתכן שהאירוע נגרם כתוצאה ממתקפת סייבר.
* בבוקר 11 באפריל 2021 התרחשה הפסקת חשמל במפעל צנטריפוגות בנתנז שגרמה לפיצוץ והרסה את מערכת החשמל של המפעל. על פי הערכת גורמי מודיעין אמריקאיים עשוי לעכב את העשרת האורניום במקום לפחות בתשעה חודשים. הרשויות האיראניות טענו כי הפיצוץ נגרם עקב מתקפת סייבר שבוצעה בידי ישראל.
* בליל ה-19 באפריל 2024, על פי פרסומים זרים, תקפה ישראל באמצעות מטוסי קרב מערכת מכ"ם מסוג S300 במתקן הגרעיני בנתז הנועדה להגן על המתקן. תקיפה זו באה בתגובה למתקפת הכטבמים הרשמית מאיראן לישראל בהמשך לאירועי מלחמת חרבות ברזל. המשטר באיראן הכחיש תקיפה זו.
*

== ראו גם ==
* מתקן פורדו להעשרה גרעינית
* תוכנית הגרעין האיראנית
*סטקסנט
*החבלה במפעל הצנטריפוגות בנתנז (2021)

== הערות שוליים ==

קטגוריה:תוכנית הגרעין האיראנית: אתרים
קטגוריה:פרובינציית אספהאן: מבנים
טומי מקריי

טומי מקריי (באנגלית: Tommy McRae; 1835 – 1901) היה אמן אבוריג'יני אוסטרלי.

== ביוגרפיה ==
מקריי היה מעם קוואטקוואט (Kwatkwat) שמדינתו השתרעה מדרום לנהר מורי עד סמוך לצומת הנהרות גולבורן ומורי במדינת ויקטוריה, אוסטרליה.

== רקע ==
מקריי תיעד את הקמת חברת המתיישבים הלבנים בארצו בזמן שהיה פועל בתחנות מרעה בצפון ויקטוריה. כנראה הוא היה קשור לאנדרו הום (אחיינו של החוקר המילטון הום) מתחנת ברוקלסבי בקורובה, ניו סאות' ויילס, בין השנים 1849–1857. בסביבות 1865 הוא היה בתחנתו של דייוויד ריד, שם נאספו הציורים הראשונים של מקריי על ידי הפסלת תרזה ווקר ובכינוי "טומי בארנס". מקריי אימץ אולי את שמו של מעסיקו, וודונגה דייוויד בארנס. הוא גם נקרא בשמות יקדונה ווראייאה.

כמה מספרי הרישומים שיצר נרכשו ממקריי על ידי מטיילים. אלה כללו איורים של חיי האבוריג'ינים המסורתיים, כולל טקסים, ציד ודיג, עם יחידים ובעלי חיים המצוירים בעיקר בנופי עצים דקים ואדמה. המצוירים כללו גם זרים שחיו עם האבוריג'ינים במשך זמן רב.

עבודתו של מקריי נכללה במהדורה הראשונה של סיפורי האגדות האוסטרליות של פרקר (1896), מרישומים מקוריים שנשלחו לעורך אנדרו לאנג בידי אחיו בקורובה. הצייר היוצר לא זכה לקרדיט, אך הייחוס הנכון התגלה כשחקירה מאוחרת יותר בניירותיו מצאה תכתובת עם הציורים המקוריים.

== חסות ==
בשנות ה-60 של המאה ה-19 התמקם מקריי על גדות אגם מודמיר בווגוניה, ויקטוריה, שם רודריק קילבורן, קבלן טלגרף קנדי, הפך לפטרון ומגן של האמן בראשית שנות השמונים. 

בשנת 1885 נישא ללילי ונולדו להם ארבעה ילדים. בין השנים 1890–1897 נלקחו ממנו ילדיו למשמורת על פי תקנות הממשלה הוויקטוריאנית, למרות מאמציו של קילבורן למנוע זאת.

מקריי נפטר ב־15 באוקטובר 1901 ונקבר בבית העלמין בקריל בווגוניה.

ציוריו מוחזקים על ידי המוזיאון הלאומי של אוסטרליה, הגלריה הלאומית של אוסטרליה, הספרייה הלאומית של אוסטרליה קנברה, הספרייה הממלכתית ויקטוריה, ספריית ניו סאות' ויילס ומוזיאון מלבורן.

== גלריה ==
<gallery mode="packed" heights="170">
קובץ:Tommy McRAE - Kwatkwat people - (Aboriginals returning from hunting) Sketchbook mainly of activities of Aboriginals and Whites - Google Art Project.jpg
קובץ:Tommy McRAE - Kwatkwat people - (Drunken revellers) Sketchbook mainly of activities of Aboriginals and Whites - Google Art Project.jpg
קובץ:Tommy McRAE - Kwatkwat people - Black fellow iguana hunting-Sketchbook of Aboriginal activities - Google Art Project (715347).jpg
קובץ:Australian Legendary Tales p38.png
קובץ:Australian Legendary Tales p42.png
</gallery>

== קישורים חיצוניים ==

== הערות שוליים ==

קטגוריה:ציירים אוסטרלים
קטגוריה:אוסטרלים שנולדו ב-1835
קטגוריה:אוסטרלים שנפטרו ב-1901
UTC+03:00

מפה של זמני UTC ברחבי העולם. המדינות המסומנות בצהוב משתמשות ב-UTC+3 בכל השנה, בעוד שאלו המסומנות בכתום משתמשות ב-UTC+3 רק בחלק מהשנה.
UTC+03:00 הוא מזהה זמן אוניברסלי מתואם של . במקומות שבהם חל היסט הזמן הזה, השעה היא 3 שעות אחרי הזמן האוניברסלי המתואם (UTC).

== בתור שעון סטנדרטי (לאורך כל השנה) ==
=== אירופה ===
ברוב אזורי רוסיה האירופאית שכוללת את מוסקבה, סנקט פטרבורג, רוסטוב על הדון ונוביה זמליה התחילו להשתמש בזמן האוניברסלי של UTC+03:00 ב-26 באוקטובר 2014.<ref></ref> בנוסף לכך, ב-7 בספטמבר 2016, טורקיה התחילה גם היא להשתמש בזמן האוניברסלי של UTC+03:00.<ref></ref><ref></ref> לצד השמות שמוזכרים לעיל, קיים שימוש גם בשם (Eastern Europe Forward Time (EEFT לתיאור זמן זה.
* 
* - שעון מוסקבה
** המחוז הפדרלי המרכזי
** המחוז הפדרלי של צפון קווקז
** המחוז הפדרלי הצפון-מערבי
*** חוץ מקלינינגרד
** המחוז הפדרלי הדרומי
*** חוץ אסטרחן
** המחוז הפדרלי של הוולגה
*** חוץ מסמרה, סראטוב ועוד.
** וולגוגרד (מחוז)
* - שעון בטורקיה 
* 
** חצי האי קרים

=== אפריקה ===
* 
* 
* 
* 
* 
** הארצות הדרומיות והאנטארקטיות של צרפת
*** הארצות הדרומיות והאנטארקטיות של צרפת
**** באסאס דה אינדיה,<ref name="timegenie.com"></ref> אירופה (אי)<ref></ref> וז'ואן דה נובה<ref name="timegenie.com"/>
** מיוט
* 
* 
* 
* 
* 
** איי פרינדס אדוארד 
* 
* 

=== אסיה ===
* 
* 
* 
* 
* 
* 
* 
** 
** 

== בתור שעון קיץ (בחצי הכדור הצפוני בקיץ בלבד) ==
=== אירופה ===
* 
* 
* 
* 
* 
* 
* 
* 
* 
* 
** מלבד חצי האי קרים, חלק מדונצק ולוהנסק
* 
** מלבד אקרוטירי ודקליה

=== המזרח התיכון ===
* 
* 
* 
* 
* 
* 

==קישורים חיצוניים==

== הערות שוליים ==

קטגוריה:זמן